Парламенцкія выбары 11 лютага ў Ізраілі, на якіх перамаглі правыя партыі Лікуд і Кадыма, сталі гістарычнай катастрофай для ізраільскіх лейбарыстаў. Між тым, Партыя працы — адна з самых першых партый Ізраіля, якая ўзнікла яшчэ ў часы эміграцыі яўрэяў у Палесціну. Менавіта яе лідэр Давід Бен-Гурыён абвясціў у 1948 годзе дэкларацыю пра стварэнне дзяржавы Ізраіль. З таго часу да канца 70-х партыя манапольна фармавала ўрад, за што яе нават іранічна называлі ізраільскай КПСС.